**OSNOVNA ŠKOLA GALOVAC**

Galovac, 4. rujna 2020.

**Upute i preporuke za sprječavanje i suzbijanje epidemije COVID-19 koje će se primjenjivati u organizacija rada OŠ Galovac na početku nastavne godine 2020./2021.**

**UVODNE NAPOMENE**

**Zabranjen je ulaz u školu osobama koje su bolesne ili su u samoizolaciji.**

U vanjske školske prostore (dvorište, vrt, igralište) i unutarnje prostore škole **ne mogu ulaziti** osobe koje imaju **povišenu tjelesnu temperaturu, respiratorne simptome poput kašlja i kratkog daha ili** koji su pod rizikom **da su mogli biti u kontaktu s osobama pozitivnim na COVID-19** ili su pod **sumnjom da bi mogli biti zaraženi s COVID-19, a osobito ako su u samoizolaciji**.

Slijedom navedenoga, **bolesni**:

- **roditelji** ne smiju dovoditi, niti odvode djecu iz škole

- **zaposlenici** ne smiju dolaziti na posao

- **učenici** ne smiju ulaziti u školu i sudjelovati u odgojno-obrazovnom radu

**Znakovi koji upućuju na moguću zarazu COVID-19:**

**• povišena tjelesna temperatura (pod pazuhom > 37,2)**

**• simptomi respiratorne bolesti - kašalj, poteškoće u disanju, grlobolja**

**• poremećaj osjeta njuha i okusa**

**• gastrointestinalne smetnje (proljev, povraćanje i bol u trbuhu, posebno kod manje djece).**

Učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.

Kod **pojave** navedenih znakova **bolesti** **učenik ili djelatnik ostaje kod kuće**, javlja se najprije telefonom izabranom **liječniku** obiteljske medicine, odnosno pedijatru koji odlučuje o testiranju prema liječničkoj indikaciji. O navedenom roditelj ili djelatnik telefonom **obavještava** **školu** (tel.392-274).

Ako se znakovi bolesti jave tijekom boravka u školi, odmah treba **pozvati** roditelja te učenika izolirati u **prikladnoj** **prostoriji** do dolaska roditelja.

Oboljeli djelatnik **odmah** **napušta** školu.

**Roditelji** su dužni **izmjeriti** tjelesnu **temperaturu** **djetetu** svaki dan **prije** **dolaska** u školu te u slučaju povišene tjelesne temperature **ne smiju** dovoditi dijete u školu. Učenici starije dobi sami mjere temperaturu. Učenicima od 1. do 4. razreda OŠ, kao i učenicima s teškoćama u razvoju koji svladavaju posebne programe preporuka je da svaki dan prije odlaska u ustanovu roditelj u djetetovu bilježnicu upiše vrijednost izmjerene temperature kod djeteta. Bilježnicu dijete donosi sa sobom u ustanovu, a učitelj svakodnevno provjerava.

**VULNERABILNE SKUPINE**

U školi (učenici i zaposlenici škole) nemamo izrazito osjetljive osobe (vulnerabilne skupine).

TJEDNA ORGANIZACIJA RADA ŠKOLE

Rad škole se ustrojava u **jednoj jutarnjoj smjeni** kao i prošlih godina (tzv. Model A rada u školskoj godini 2020./2021. – nastava u školi).

**PRIJEVOZ UČENIKA**

Sukladno uputama HZJZ-a za javni prijevoz, učenici putnici u autobusu moraju **nositi zaštitnu masku**. Pored toga, obveza prijevoznika je da osigura traženu **distancu** među putnicima koja za autobus koji prevozi naše učenike iznosi **maksimalno 25 učenika** **putnika.** To znači da ćemo imati 2 dolaska autobusa jer imamo više od 25 učenika putnika.

Odlazak učenika putnika ostaje **isti** kao i prethodnih godina jer je organiziran u **dva termina**: 11,30 i 13,15 sati.

Učenici putnici **po mogućnosti** uvijek sjede na **istom** mjestu u autobusu **držeći se** svoje odgojno-obrazovne skupine, odnosno **svoga razreda**.

**PROTOKOL ULASKA UČENIKA U ŠKOLU**

**Učitelji** koji imaju **prve nastavne satove** po rasporedu sati **uvode** učenike u njihove **učionice** koje su **ove nastavne godine točno određene za svaki razred**. (Iznimka je izvođenja nastave u specijaliziranim učionicama kao što je nastava informatike za učenike PN).

Prije ulaska u školu učenici se **drže svog razreda** držeći distancu od učenika drugih razreda. Razrednici će odrediti mjesta stajanja svakog razreda u školskom dvorištu.

Kako bi se izbjegla gužva na ulazu škole **prvo** u školu ulaze **učenici RN** i to **redom od najbliže učionice u prizemlju do najdalje.** Nakon njih ulaze učenici PN i to redoslijedom **od 5. do 8. razreda**.

Učenici putnici koji su stigli u školu prvim dolaskom autobusa se **odmah** uvode u svoje **učionice ne čekajući** učenike koji dolaze **drugim dolaskom autobusa**.

**Dežurni učitelji** prilikom **ulaska** učenika u školu**:**

|  |  |  |  |  |  |
| --- | --- | --- | --- | --- | --- |
|  | **PON.** | **UTO.** | **SRI.** | **ČET.** | **PET.** |
| **MŠ GALOVAC**- na ulazu- kat-prizemlje | J. ĆOSO V. ANZULOVIĆA. ĆOSO | T. MILIĆD. PETKOVIĆS. MALTEŽ | I. SUČIĆF. BATURD. NINČEVIĆ | M. IKIĆA. BUČIĆD. VRKIĆ | L. ĆOSOB. GRUBIĆM. BAILO |
| **PŠ GORICA**- na ulazu- kat-prizemlje | J.O.BUČIĆP. BIĆANA. BURČUL | F. BATURR. ZELIĆA. ĆOSO | M. BLAĆES.B.MAJEROVIĆM. STILINOVIĆ | D. DUNDOVIĆJ. ĆOSOM. LETINA | Z. NINČEVIĆA. STANIĆA. PARIĆ |

**PROTOKOL BORAVAKA U ŠKOLI (Protokol kretanja hodnikom i uporabe sanitarnih čvorova)**

Učenici **tijekom** **nastave** borave u **svojoj** **učionici** i **ne** **nose zaštitne maske**. Klupe u učionicama su postavljene tako da svaki učenik sjedi sam u svojoj klupi. Iznimka su blizanci tj. učenici iz istog kućanstva koji mogu sjediti u istoj klupi.

Klupe su razmaknute tako da se zadržava preporučena distanca od **1,5 m između učenika**.

Kad učenik **izađe iz svoje učionice** i kreće se zajedničkim prostorima škole kao što su hodnici, predvorje i WC-i ,**mora nositi zaštitnu masku**. Učenik se kreće **desnom** stranom hodnika i **najbližom** putanjom do odredišta, bez nepotrebnog zadržavanja izbjegavajući kontakte s učenicima drugih razreda.

**Učiteljice RN** tijekom izvođenja nastave **sa svojim učenicima ne nose zaštitnu masku**.

**Učitelji PN** tijekom izvođenja nastave **moraju nositi zaštitne maske** **osim** u situacijama kad je njihova **distanca** od učenika **veća od 1,5 m**. Primjerice kada se nalaze uz školsku ploču udaljeni od učenika u prvim klupama više od 1,5 m, ne moraju nositi zaštitnu masku.

**Svi učenici i djelatnici škole** koji se kreću **zajedničkim** prostorima škole **moraju nositi zaštitne maske.**

Budući da je **higijena i redovito pranje ruku** od osobite važnosti za očuvanje zdravlja učenika i zaposlenika u obje škole koriste **se svi raspoloživi sanitarni prostori** (pa tako i WC za osobe s invaliditetom u MŠ Galovac). Kako njihov broj nije dostatan broju razrednih odjela u školama, prilikom korištenja istih osobe moraju nositi zaštitne maske i održavati propisani razmak.

Za vrijeme boravka učenika u školi **ulazak drugih osoba** u školu je dozvoljen samo u **iznimnim i hitnim situacijama.**

**MALI ODMORI**

Mali odmori se zadržavaju kao i prošlih godina kako bi učitelji stigli u učionice u kojima imaju nastavu. Učenici koriste kratki predah i pripremaju školske knjige za naredni sat. Za vrijeme trajanja malog odmora **učenici samovoljno ne napuštaju svoje učionice** (primjerice odlazak na WC i sl.) kako bi se izbjegli kontakti učenika različitih razreda.

**VELIKI ODMOR**

**Učenici RN** veliki odmor **provode** **u svojoj učionici** uz nazočnost učitelja. Budući da se potiče održavanje nastave na otvorenom (školsko dvorište) za vrijeme povoljnih vremenskih prilika, učiteljice RN mogu sa svojim razredom provesti veliki odmor na otvorenom u ranijem terminu (primjerice tokom trećeg nastavnog sata), ali tako da ne naruše daljnju dnevnu satnicu.

Učenici PN veliki odmor provode u školskom dvorištu **na unaprijed određenom prostoru** kako bi se **izbjegao kontakt** učenika **različitih** odgojno-obrazovnih skupina (**razreda**). U svakoj od škola određuju se po 2 dežurna učitelja koji nadziru provođenje ove preporuke.

**Dežurni učitelji** tijekom **velikog odmora**:

|  |  |  |  |  |  |
| --- | --- | --- | --- | --- | --- |
|  | PON. | UTO. | SRI. | ČET. | PET. |
| MŠ GALOVAC | J. ĆOSO V. ANZULOVIĆ | T. MILIĆD. PETKOVIĆ | I. SUČIĆL. CRNKOVIĆ | M. IKIĆA. BUČIĆ | L. ĆOSOB. GRUBIĆ |
| PŠ GORICA | J.O.BUČIĆP. BIĆAN | F. BATUR R. ZELIĆ | M. BLAĆES.B.MAJEROVIĆ | D. DUNDOVIĆJ. ĆOSO | Z. NINČEVIĆA. STANIĆ |

**Odlazak i povratak** učenika s **velikog odmora** se izvodi prema **protokolu** **izlaska** odnosno **ulaska** učenika u školu. **Odlazak** učenika provode učitelji koji su imali nastavni sat koji je **prethodio** velikom odmoru. **Povratak** učenika s velikog odmora provode učitelji koji imaju nastavni sat **nakon** velikog odmora.

**PROTOKOL ODLASKA UČENIKA IZ ŠKOLE**

Učitelji koji imaju **zadnje satove po rasporedu** sati izvode učenike iz njihovih učionica.

Kako bi se izbjegla gužva na izlazu iz škole **prvi** iz škole **izlaze** **učenici** **RN** i to redom od najbliže učionice u prizemlju do najdalje. Nakon njih izlaze **učenici PN** i to **redoslijedom od 5. do 8. razreda**.

Prilikom ulaska/izlaska učenika iz škole, te tijekom boravka u školi koliko je to god moguće učenici se drže svog razreda (tzv. svog balončića) izbjegavajući kontakte s učenicima drugih razreda tj. dodire različitih balončića.

**MJERENJE TEMPERATURE ZAPOSLENIKA ŠKOLE**

**Svi djelatnici** obavezni su mjeriti tjelesnu temperaturu **svaki dan prije dolaska na posao**, a **preporuka** je i **svakodnevno** mjerenje temperature **beskontaktnim** toplomjerom svih djelatnika prilikom dolaska u ustanovu, kao i odlaska iz ustanove.

Beskontaktni toplomjer se **nalazi** u **zbornicama** obje škole kao i **mjesečni evidencijski list** u koji svaki djelatnik **upisuje** svoju izmjerenu temperaturu.

**PLAN ODRŽAVANJA HIGIJENE I DEZINFEKCIJE**

Prostorije u ustanovi obvezno je provjetravati **više puta dnevno**, svakako prije dolaska i nakon

odlaska učenika, i to u trajanju od najmanje pola sata te pod odmorima ili na način, ako to

vremenske prilike dopuštaju, da se ostavi otvoren prozor. Kad je lijepo vrijeme, preporučuje se

ostaviti otvorene prozore tijekom odgojno-obrazovnoga rada (npr. jedan sprijeda, jedan straga), a **prozori na kip** na vrhu prozora trebaju biti **otvoreni**.

**Dodirne površine** kao što su kvake, ručke na prozorima, radne površine, tipkovnice, konzole,

slavine u toaletima i kuhinjama, tipke vodokotlića, daljinski upravljači, prekidači za struju, zvona na

vratima te druge dodirne površine koje koristi veći broj osoba neophodno je dezinficirati brisanjem više puta.

Preporuča se **izbjegavanje** korištenja klimatizacijskih i ventilacijskih uređaja koji izazivaju **kovitlanje** zraka.

Čišćenje se provodi u vrijeme kada su učenici u dvorištu ili nakon njihovog odlaska. Neophodno je

**pojačano čišćenje** WC-a, umivaonika, kvaka u WC-ima, prekidača za svjetlo, tipki na vodokotlićima,

površina koje se **često** **dodiruju** i to nakon svakog odmora.

**Spremačice** **kontroliraju količine** sredstava za čišćenje, dezinficiranje (tekućeg sapuna, toaletnog papira, papirnatih ručnika) te pravovremeno **javljaju** tajništvu potrebu **nabavke** novih količina.

 Ravnatelj Josip Lučić